Α4-0040/95

Πρόταση κανονισμού (ΕΚ, ΕΥΡΑΤΟΜ) του Συμβουλίου σχετικά με την προστασία των οικονομικών συμφερόντων των Κοινοτήτων (COM(94)0214 - C4-0155/94 - 94/0146 (CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 4)

Δεύτερη αιτιολογική σκέψη

>Αρχικό κείμενο>

ότι περισσότερο από το ήμισυ των δαπανών των Κοινοτήτων καταβάλλεται στους δικαιούχους μέσω των κρατών μελών[semigr ]

>Κείμενο μετά την ψηφοφορία στο ΕΚ>

ότι περισσότερο από το ήμισυ των δαπανών των Κοινοτήτων καταβάλλεται στους δικαιούχους μέσω των κρατών μελών και τα κράτη μέλη καταβάλλουν στις Κοινότητες τα έσοδα που εισπράττουν για λογαριασμό της

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι το κοινοτικό δίκαιο έχει προβλέψει κοινοτικές διοικητικές κυρώσεις στο πλαίσιο της κοινής γεωργικής πολιτικής[semigr ] ότι παρόμοιες κυρώσεις θα πρέπει να καθιερωθούν και στους άλλους τομείς,

>Κείμενο μετά την ψηφοφορία στο ΕΚ>

ότι το κοινοτικό δίκαιο έχει προβλέψει κοινοτικές διοικητικές κυρώσεις στο πλαίσιο της κοινής γεωργικής πολιτικής[semigr ] ότι παρόμοιες κυρώσεις θα πρέπει να καθιερωθούν και σε όλους τους άλλους τομείς στους οποίους επεκτείνονται τα κοινοτικά οικονομικά συμφέροντα, τόσο όσον αφορά τα έσοδα όσο και τις δαπάνες[semigr ]

(Τροπολογία 6)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι μια αποτελεσματική καταπολέμηση των δραστηριοτήτων σε βάρος των κοινοτικών οικονομικών συμφερόντων είναι ολοφάνερα απαραίτητη για να παρεμποδισθεί η εμφάνιση στρεβλώσεων κυκλοφορίας εμπορευμάτων και ανταγωνισμού που θα παρακώλυαν τη λειτουργία της εσωτερικής αγοράς.

(Τροπολογία 7)

Ένατη αιτιολογική σκέψη

>Αρχικό κείμενο>

ότι, παρά το γεγονός ότι οι Συνθήκες έχουν προβλέψει εξουσίες για τη θέσπιση διοικητικών κυρώσεων και μέτρων έλεγχου των εσόδων και των δαπανών στους διάφορους τομείς, δεν προβλέπουν τις ειδικές εξουσίες που είναι απαραίτητες για τη θέσπιση οριζόντιων μέτρων που να εφαρμόζονται στο σύνολο αυτών των εσόδων και δαπανών[semigr ] είναι συνεπώς δικαιολογημένη η εφαρμογή των άρθρων 235 ΕΚ και 203 ΕΚΑΕ[semigr ]

>Κείμενο μετά την ψηφοφορία στο ΕΚ>

ότι για την ουσιώδη σημασία που πρέπει να αποδοθεί στους στόχους της προστασίας και λειτουργίας της εσωτερικής αγοράς καθώς και της προστασίας των κοινοτικών οικονομικών συμφερόντων χρειάζεται να γίνει αναφορά στις συνδυασμένες διατάξεις των άρθρων 43, 100 Α και 209 Α της Συνθήκης ΕΚ και στο άρθρο 183 Α της Συνθήκης ΕΚΑΕ[semigr ]

(Τροπολογία 8)

Άρθρο 1, παράγραφος 1, εισαγωγική πρόταση

>Αρχικό κείμενο>

1. Με σκοπό την προστασία των οικονομικών συμφερόντων των Κοινοτήτων, λαμβάνονται τα κατάλληλα μέτρα όσον αφορά:

>Κείμενο μετά την ψηφοφορία στο ΕΚ>

1. Με σκοπό την προστασία των οικονομικών συμφερόντων των Κοινοτήτων και την προστασία των συνθηκών λειτουργίας της εσωτερικής αγοράς λαμβάνονται τα κατάλληλα μέτρα όσον αφορά:

(Τροπολογία 9)

Άρθρο 2, παράγραφος 2, παύλα 4α (νέα)

>Κείμενο μετά την ψηφοφορία στο ΕΚ>

- την άρνηση πρόσβασης, εάν πρέπει, ή καθ' οιονδήποτε τρόπο παρεμπόδιση της πραγματοποίησης τεκμηριωμένων ή φυσικών ελέγχων που προβλέπουν οι κοινοτικοί κανονισμοί με ιδιαίτερη αναφορά στις συγκεκριμένες περιπτώσεις που αναφέρονται στο άρθρο 11, παράγραφος 3.

(Τροπολογία 10)

Άρθρο 3, παράγραφος 2

>Αρχικό κείμενο>

2. Οι πράξεις που αναφέρονται στην παράγραφο 1 δεν παράγουν δικαιώματα ή οφέλη.

>Κείμενο μετά την ψηφοφορία στο ΕΚ>

2. Οι πράξεις που αναφέρονται στην παράγραφο 1 δεν παράγουν δικαιώματα ή οφέλη και αποτελούν παρανομίες.

(Τροπολογία 11)

Άρθρο 7, παράγραφος 1, πρώτο εδάφιο

>Αρχικό κείμενο>

1. Ως κοινοτικές διοικητικές κυρώσεις νοούνται τα μέτρα που προβλέπονται στην κοινοτική νομοθεσία με σκοπό να καταστείλουν τις ενέργειες που αναφέρονται στο άρθρο 5 και τα οποία συνεπάγονται δυσμενείς οικονομικές ή δημοσιονομικές συνέπειες για τα φυσικά ή νομικά πρόσωπα που προβλέπονται στο άρθρο 8.

>Κείμενο μετά την ψηφοφορία στο ΕΚ>

1. Ως κοινοτικές διοικητικές κυρώσεις νοούνται τα μέτρα που προβλέπονται στην κοινοτική νομοθεσία με σκοπό να καταστείλουν τις ενέργειες που αναφέρονται στο άρθρο 5 ή στο άρθρο 4, παράγραφος 2, εάν συντρέχει λόγος εφαρμογής του και τα οποία συνεπάγονται δυσμενείς οικονομικές ή δημοσιονομικές συνέπειες για τα φυσικά ή νομικά πρόσωπα που προβλέπονται στο άρθρο 8.

(Τροπολογία 12)

Άρθρο 8, τρίτη και τέταρτη παύλα

>Αρχικό κείμενο>

- σε νομικά πρόσωπα, όταν η παρατυπία έχει διαπραχθεί από φυσικό πρόσωπο που ενεργεί για λογαριασμό τους και διαθέτει εξουσία λήψης αποφάσεων εκ του νόμου, κατ' εξουδιοδότηση ή εκ των πραγμάτων[semigr ]

>Κείμενο μετά την ψηφοφορία στο ΕΚ>

- σε νομικά πρόσωπα, όταν η παρατυπία ή η αθέτηση της υποχρέωσης βάσει της δεύτερης παύλας έχει διαπραχθεί από φυσικό πρόσωπο που ενεργεί για λογαριασμό τους και διαθέτει εξουσία λήψης αποφάσεων εκ του νόμου, κατ' εξουδιοδότηση ή εκ των πραγμάτων[semigr ]

>Αρχικό κείμενο>

- στις ομάδες ή ενώσεις φυσικών ή νομικών προσώπων, όταν η παρατυπία έχει διαπραχθεί από ένα φυσικό πρόσωπο που ενεργεί για λογαρισμό αυτών και διαθέτει εξουσία λήψης αποφάσεων εκ του νόμου, κατ' εξουσιοδότηση ή εκ των πραγμάτων.

>Κείμενο μετά την ψηφοφορία στο ΕΚ>

- στις ομάδες ή ενώσεις φυσικών ή νομικών προσώπων, όταν η παρατυπία ή αθέτηση της υποχρέωσης βάσει της δεύτερης παύλας έχει διαπραχθεί από ένα φυσικό πρόσωπο που ενεργεί για λογαρισμό αυτών και διαθέτει εξουσία λήψης αποφάσεων εκ του νόμου, κατ' εξουσιοδότηση ή εκ των πραγμάτων.

(Τροπολογία 13)

Άρθρο 11, παράγραφος 3, εδάφια 1α και 1β (νέα)

>Κείμενο μετά την ψηφοφορία στο ΕΚ>

Οι επιτόπιοι έλεγχοι και εξακριβώσεις μπορούν να αφορούν ιδιαίτερα ενδεικτικά:

. επαγγελματικά βιβλία και έγγραφα

. μηχανογραφημένα δεδομένα.

. συστήματα και μεθόδους παραγωγής, συσκευασίας και αποστολής.

. φυσικό έλεγχο του είδους και ποσότητας των εμπορευμάτων[semigr ]

. λήψη και επαλήθευση αντιπροσωπευτικών δειγμάτων[semigr ]

. κατάσταση όσον αφορά την πορεία των χρηματοδοτουμένων έργων και επενδύσεων, χρήση και προορισμός των ολοκληρωμένων επενδύσεων[semigr ]

. λογιστικά έγγραφα και δημοσιονομικά έγγραφα της δημόσιας αρχής[semigr ]

. οικονομική και τεχνική εκτέλεση των επιστημονικών και τεχνολογικών προγραμμάτων.

Οι επί τόπου εξακριβώσεις, εκ μέρους των δεόντως εξουσιοδοτημένων από την Επιτροπή υπαλλήλων και εμπειρογνωμόνων, μπορούν να πραγματοποιηθούν χωρίς προειδοποίηση στο πλαίσιο σεβασμού του δημοσιονομικού κανονισμού των Ευρωπαϊκών Κοινοτήτων.

(Τροπολογία 14)

Άρθρο 11, παράγραφος 4, εδάφιο 1α (νέο)

>Κείμενο μετά την ψηφοφορία στο ΕΚ>

Ανάλογη υποχρέωση βαρύνει τις δημόσιες κεντρικές και τοπικές αρχές και τους οργανισμούς και γραφεία που συνδέονται ή εξαρτώνται από αυτές για κάθε είδος στοιχείων και πληροφοριών που αφορούν ενέργειες συνδεόμενες με την εκτέλεση κοινοτικών πολιτικών. Οι εν λόγω αρχές δεν υποχεούνται ωστόσο να τηρήσουν την εν λόγω υποχρέωση στην περίπτωση που το αντικείμενο της πληροφορίας έχει νομίμως χαρακτηρισθεί ως «απόρρητο».

(Τροπολογία 15)

Άρθρο 11, παράγραφος 5α (νέα)

>Κείμενο μετά την ψηφοφορία στο ΕΚ>

5α. Κατά παρέκκλιση των προβλεπομένων στο άρθρο 11 παράγραφος 3, δεύτερο εδάφιο, οι ελεγκτές της Επιτροπής και οι εξακριβωτές της Μονάδας Καταπολέμησης Απατών υποχρεούνται να ανακοινώνουν στη δικαστική αρχή του κράτους στο οποίο πραγματοποιούν τον έλεγχο ή την εξακρίβωση κάθε είδηση αδικήματος το οποίο περιέρχεται στην αντίληψή τους κατά την εκτέλεση της αποστολής τους. Τα πρακτικά διαπίστωσης των γεγονότων που εξακρίβωσαν υπάλληλοι της Επιτροπής έχουν την ίδια ισχύ με τα προερχόμενα από δημοσίους υπαλλήλους του κράτους εντός του οποίου πραγματοποιείται ο έλεγχος ή η εξακρίβωση.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση της Επιτροπής προς το Συμβούλιο όσον αφορά την πρόταση κανονισμού (ΕΚ, ΕURATOM) του Συμβουλίου για την προτασία των οικονομικών συμφερόντων της Ευρωπαϊκής Κοινότητας (COM(94)0214 - C4-0155/94 - 94/0146(CNS))

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0214 - 94/0146(CNS)) ((ΕΕ C 216 της 06.08.1994, σ. 14)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 235 της Συνθήκης ΕΚ και 203 της Συνθήκης EURATOM (C4-0155/94),

- έχοντας υπόψη το ψήφισμά του της 11ης Μαρτίου 1994 για το αυτόνομο δικαίωμα της Ένωσης όσον αφορά τη διεξαγωγή έρευνας και ανάπτυξης στο πλαίσιο της νομικής προστασίας των οικονομικών συμφερόντων της ((ΕΕ C 91 της 28.03.1994, σ. 334)),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Δημοσίων Ελευθεριών και Εσωτερικών Υποθέσεων (Α4- 0040/95),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α παράγραφος 2 της Συνθήκης ΕΚ και το άρθρο 119, δεύτερο εδάφιο της Συνθήκης EURATOM[semigr ]

3. ζητεί να κινηθεί διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

4. ζητεί επισήμως από την Επιτροπή να του υποβάλει μια πρόταση νομοθετικής πράξης που θα ρυθμίζει την ευθύνη των υποκειμένων στη διαδικασία εκτέλεσης του προϋπολογισμού[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.